b"\n_START_ARTICLE_\nHabitation Module\n_START_PARAGRAPH_\nEl Habitation Module de l'Estaci\xc3\xb3 Espacial Internacional va ser un element destinat a ser el m\xc3\xb2dul espacial que serviria de zona d'habitabilitat de l'Estaci\xc3\xb3, dissenyat amb una cuina, un inodor, dutxa, estacions per dormir i instal\xc2\xb7lacions m\xc3\xa8diques. Amb la mida d'un autob\xc3\xbas, el m\xc3\xb2dul va ser cancel\xc2\xb7lat despr\xc3\xa9s de completar la pressuritzaci\xc3\xb3 del seu buc. Si s'hagu\xc3\xa9s enviat a l'espai, l'Habitation Module hauria estat atracat al Node 3, o Tranquility._NEWLINE_Per tal de donar cabuda a m\xc3\xa9s de tres persones a la ISS, seria necess\xc3\xa0ria una nau salvavides compresa d'una Soiuz TMA i un Vehicle de Retorn de Tripulaci\xc3\xb3 no diponible en aquell moment. M\xc3\xa9s tard en el projecte, les limitacions pressupost\xc3\xa0ries i retards a l'estaci\xc3\xb3 espacial a causa de l'accident del Transbordador Espacial Columbia va causar que es cancel\xc2\xb7l\xc3\xa9s definitivament. el 14 de febrer de 2006 es va decidir reciclar el Habitation Module per a investigacions terrestres de suport de vida per a properes missions._NEWLINE_Amb la cancel\xc2\xb7laci\xc3\xb3 del Habitation Module, els llocs per dormir s\xc3\xb3n ara repartits a l'estaci\xc3\xb3. Hi ha dos en el segment rus i quatre en el segment americ\xc3\xa0. Es va concloure que no era necessari tenir una 'llitera' espacial dedicada; molts visitants simplement col\xc2\xb7loquen la bossa de dormir a la paret d'un m\xc3\xb2dul, entren i dormen a dins._NEWLINE_En diversos punts en el disseny de l'Estaci\xc3\xb3 Espacial Internacional, un m\xc3\xb2dul inflable anomenat TransHab va ser considerat diverses vegades com l'alternativa al Habitation Module. Alguns enginyers brit\xc3\xa0nics tamb\xc3\xa9 van proposar el Habitation Extension Module que es podria unir al Node 3."